МУХ1АМАД РАДЖАБОВАСЕ,

гьавураб къо баркун хъвараб.

.

Мух1амад, Аллагьас, инсан вижула,

Мунфаг1ат бук1инецоял цоязе,

Мисалияб куцалъ г1умру т1амизе,

Масъалалъун кибго их1сан батизе.

Умумузул нух ккун хьвади бугони,

Унти-балагьгицин рик1к1ада ч1ола,

Устарасул вирд ккун, рек1елъ иман лъун,

Ургъелазул дунял добег1анги тун.

Х1ажалъи ккарабго аск1оре ине

Х1алимаб рак1алъул инсан вуго мун,

Х1адур руго нижги дуда баркизе,

Х1алги рух1ги дуе кьураб гьаб г1умру.

Азарил соназул сухъмахъаз тараб,

Ахир батулареб таги ц1ар нахъе,

Адабалъ восарав, сабруялъ ккурав

Ах1улъ нахъе къач1ел т1екьадерил вас.

Махсарабаз рак1ал рохизарулев,

Мунагьал гьарулел рик1к1ада толев,

Мажгиталъул к1алт1у к1алг1алъул тарав,

Маг1арул г1адатал щулаго ккурав.

Араб батуларо, тараб щоларо

Аллагьас кьейги дуй кидаго икъбал,

Алжан насибазулъ ц1ар хъван батаги,

Авараг вохараб къисмат дур ккайги.

Дунялгун ахират кодоб босараб,

Давла щваги дуе к1иябго рокъоб,

Диналъул нур бараб , баракат щвараб,

Данделъизабейги хъизан-рукъалда.

Амин я Аллагь. .